REVISJONIKOMISJONI
koosoleku PROTOKOLL

Tabasalu								        30. jaanuar 2014 nr 1

Algus kell 15.15, lõpp kell 15.45.

Koosolekut juhatas komisjoni esimees Sulev Roos.
Koosolekut protokollis volikogu kantselei juhataja Ive Eevel.
Osa võttis Toivo Promm ja puudus Hardi Volmer. 

Koosoleku päevakord:
1.	2013 aasta revisjonikomisjoni aktide läbivaatamine ja nendes esitatud seisukohtade täitmise kontroll;
2.	Muud küsimused

Keegi päevakorra vastu ei olnud ning algas planeeritud punktide arutelu. 

1. 2013 aasta revisjonikomisjoni aktide läbivaatamine ja nendes esitatud seisukohtade täitmise kontroll
Revisjonikomisjoni tööplaanist tulenevalt on üheks plaanitud tegevuseks 2013 aasta revisjonikomisjoni aktide läbivaatamine ja nendes esitatud seisukohtade täitmise kontroll.
Volitus selleks tuleb Harku valla põhimääruse § 29 lg 4 punktist 1, mille kohaselt kuulub revisjonikomisjoni pädevusse lisaks kohaliku omavalitsuse korralduse seaduse paragrahv 48 lõikes 3 nimetatule varasemate komisjoni poolt tehtud otsuste, ettekirjutuste või ettepanekute arvestamise kontrollimine.
Revisjonikomisjon on 2013.a koostanud ühe akti (28. märts 2013 nr 7), mis võeti volikogu poolt 25.07.2013 otsusega nr 92 teadmiseks. Volikogu on oma otsuses märkinud mh järgmist: „Vallavolikogul ja vallavalitsusel arvestada kontrollaktis toodud järeldustega.“
Et revisjonikomisjon saaks hinnata akti täitmist oleks otstarbekas teha vallavalitsusele järelpärimine.
Toimus arutelu.

Otsustati:
Vallavalitsusel esitada 15.02.2014 revisjonikomisjonile kirjalik vastus, kas ja kuidas on vallavalitsus asunud revisjonikomisjoni akti ja vallavolikogu otsust täitma ning millised meetmed on kasutusele võetud, selliste olukordade kordumise vältimiseks. 

2. Muud küsimused
•	Revisjonikomisjoni tööplaanist tulenevalt on veebruarikuu plaanitud tegevuseks vallale kuuluva kinnisvara sihipärase kasutamise ja heaperemeheliku haldamise kontrollimine ning märtsikuu tegevuseks vallavalitsuse poolt sõlmitud lepingute ülevaatamine. Seetõttu tuleks vallavalitsusest küsida informatsiooni.

Toimus arutelu.

Otsustati:
Vallavalitsusel esitada 15.02.2014 revisjonikomisjonile vallale kuuluva kinnisvara nimekiri ning kirjalik ülevaade kinnisvara kasutamisest ja haldamisest ning 2013.a sõlmitud ehitus- ja hoolduslepingutest.

•	Majanduskomisjon on teinud revisjonikomisjonile ettepaneku võtta komisjoni tööplaani Tabasalu Muusikakooli revideerimine.

Toimus arutelu.

Otsustati: 
Kuna valla ametiasutuste hallatavate asutuste ja nende juhtide tegevuse seaduslikkuse ja otstarbekuse üle teenistusliku järelevalve läbiviimine kuulub KOKS § 661 lg 1 kohaselt vallavalitsuse pädevusse, siis teeb revisjonikomisjon ettepaneku vallavalitsusel viia Tabasalu Muusikakoolis läbi teenistuslik järelevalve ning selle tulemused esitada revisjonikomisjonile majanduskomisjoni ettepaneku osas seisukoha võtmiseks.

Sulev Roos
Koosoleku juhataja ja
Revisjonikomisjoni esimees